**Előterjesztés**

**Harc Község Önkormányzata Képviselő-testülete**

**2017. április 25-én tartandó ülésére**

**9. napirend**

**Tárgy: Falunk Értékőrző Közhasznú Egyesülete egyedi támogatási kérelme**

**Előadó: Tóth Gábor polgármester**

**Az előterjesztést készítette: Rikker Anita Márta közművelődési referens**

**Tisztelt Képviselő-testület!**

A Falunk Értékőrző Közhasznú Egyesülete jelezte támogatási kérelmét. Az egyesület bonyolította le az egész települést érintő Leader – Reneszánsz pályázatot, melynek keretében elkészült a Vörösmarty téren a rendezvénytér és több rendezvény, program is megvalósult, valamint a Parlagfűmentesítési pályázatot, melynek keretében fűkaszák és fűnyíró traktor került beszerzésre.

Ezen kívül a Petőfi emlékparkban felállított emlékmű létrehozása kapcsán is költsége merült fel az egyesületnek.

A pályázatokkal és azok fenntartásával, valamint az emlékmű létrehozásával kapcsolatban költség merült fel, mely meghaladja az egyesület anyagi teherbíró képességét, ezért kéri, hogy támogatásként az alábbi összeget biztosítsa az Önkormányzat.

Parlagfűmentesítés fenntartásával kapcsolatosan felmerült bankköltség:

2016. évben: 18.000.- Ft

2017. I. negyedév: 4.500.- Ft Összesen: 22.500.- Ft

Emlékmű felállítása: 106.561.- Ft

129.061.- Ft

Kérem a Képviselő-testületet, hogy vissza nem térítendő támogatásként ítélje meg a Falunk Értékőrző Közhasznú Egyesülete részére 129.061.- Ft támogatást.

Harc, 2017. április 20.

Tóth Gábor sk.

polgármester